
Tuomas Malinen & 
Emtmalinen 


Exceptionally, | publish Finnish-speaking post here, in which | propose a 
non-aggression pact to be signed between Finland and Russia. It has 
been originally published in Puheenvuoro -blog &uusisuomi , but they 
have a very bad habit of censoring critical entries. That is why | post it 
also here, under the "wings" of @elonmusk . 


The main point of this piece is that citizens of Russia and Finland have 
had no guarrels between them for decades. The whole European 
escalation is being driven by political forces with likely sinister aims. 


It's time to bring reason (realpolitik) back to politics between our two 
countries. We citizens need to remind our politicians what we really 
want (peace). 


YYA 2.0 


Suomalaisten on aika katsoa tosiasioita silmiin. Liittymisemme Pohjois- 
Atlantin "puolustusliittoon" (NATO) ei ole lisännyt turvallisuutta 
maassamme tahi Euroopassa, vaan päinvastoin. Meidät käytännössä 
huijattiin ja peloteltiin liittymään sotilasliittoon, joka jo silloin kävi proxy- 
sotaa Ukrainan kautta itäistä naapuriamme vastaan. Lähestymme 
tilinteon hetkeä, mutta suuntaa ei ole vieläkään liian myöhäistä muuttaa. 


Viime vuoden lopulla kävin katsastamassa tilannetta Atlantin takana. 
Valitettavasti Yhdysvalloissa koko ajan kasvava sekasorto näkyi jo silloin 
hyvin selvästi. Ero aikaan, jolloin asuin maassa, oli melkoinen ja se näkyi 
myös entisessä kotikaupungissani New York Cityssä. Yhdysvallat on 
kuitenkin maa, jossa länsimaisten yhteiskuntien, ja 
talousjärjestelmämme, kohtalo ratkaistaan. Siksi meidän tulee 
huolestuneena tarkkailla sitä poliittista kaaosta, johon maa on 
Presidentti Bidenin valtakauden aikana ajautunut. 


Suomen kannalta hyvin huolestuttavana historiallisena anekdoottina on 
todettava, että kulloisenkin maailmanvallan poliittinen sekasorto on 
usein ennakoinut suursotaa. Tämä pätee sekä ensimmäisen että toisen 
maailmansodan alkuun, mitä olen käynyt läpi vuoden 2022 lopussa 
julkaistun englanninkielisen blogini päivityksessä (31.12). Ennakoin 
samaisessa blogissa, että Ukraina on todennäköisesti (pahimmassa 
tapauksessa) jo hävinnyt sodan. Nyt sitä eivät kiistä enää kuin 
jääräpäisimmät propagandistimme. 


Vaikka aloin voimakkaasti puolustaa Ukrainaa sodan alettua 
helmikuussa 2022, kesän loppuun mennessä olin alkanut epäillä lännen 
ja etenkin Yhdysvaltojen motiiveja sodan taustalla. Siinä, että sota ei 
loppunut keväällä 2022, kun Venäjän oli saavuttanut kaikki julkisesti 
lausutut tavoitteensa ja ns. mutakausi oli alkanut Ukrainassa (maaperä 
ei kantanut tankkeja), ei yksinkertaisesti ollut mitään järkeä. Nyt 
tiedämme että Iso-Britannian entinen pääministeri OBorisJohnson sekä 
Yhdysvaltain presidentti Joe Bidenin (OPOTUS ) hallinto tuhosivat 
maalis-huhtikuussa 2022 Turkissa sovitun aseleposopimuksen. Lännen 
motiivit Ukrainan konfliktissa ovatkin paljastuneet hyvin synkiksi, kun 
taas Venäjän motiivit ovat selkeät, vaikkakin Ukrainan kannalta 
melkoisen epämiellyttävät. 


Ukrainan hyökkäystä Kurskiin voidaan pitää viimeisenä epätoivoisena 
yrityksenä saada Venäjä vastaamaan tavalla, joka johtaisi laajempaan 
konfliktiin NATO:n ja sen välillä. Se on Ukrainan korruptoituneen 
nykyjohdon ainoa toivo. Koska operaatio on jo nyt suurissa vaikeuksissa, 
seuraavat vaihtoehdot presidentti Zelenskyyn kabinetille (ja NATOlle) 
ovat ohjusisku Moskovaan (tms. vastaava suuri eskalaatio) tai fa/se flag 
operaatio Ukrainassa tai Euroopassa, mistä syytettäisiin Venäjää. Nämä 
niin kutsutut väärän lipun operaatiot ovat tuttuja myös meille 
suomalaisille. Neuvostoliitto väitti, valheellisesti, Suomen tykistön 
ampuneen Venäjän puolelle Mainilan kylään 26. marraskuuta 1939 
tappaen neljä sotilasta, ja käytti sitä syynä aloittaa Talvisota neljä päivää 

myöhemmin. 


Jostain syystä Euroopan eliitti tuntuu haluavan sodan Venäjän ja NATO:n 
välille, missä maallamme olisi luonnollisesti keskeinen rooli. Vaikka 
pidän Suomen liittymistä NATOon (North Atlantic Treaty Organization) 
katastrofaalisena virheenä sekä maallemme että maailmalle, voimme 
kääntää sen myös palvelemaan Suomen vuosikymmeniä jatkunutta 
rauhantehtävää. 


Tässä kirjoituksessa esitän pääperiaatteet, kuinka tämä toteutettaisiin. 
En valitettavasti usko, että näin tulee tapahtumaan, koska 
presidenttimme, pääministerimme ja ulkoministerimme, eli entinen 
ystäväni Elina Valtonen, näyttävät henkilökohtaisesti sitoutuneen 
maamme ja Euroopan ajamiseen sotaan Venäjää vastaan. 


Todettakoon myös, että eilen Ilta-Sanomien toimittaja Heini Särkkä otti 
minuun yhteyttä pyytäen kommentteja. Totesin, että vastaan kaikkiin 
kysymyksiin tämän blogin julkaisun jälkeen tiistaina aamupäivällä. Heillä 
oli ilmeisesti kiire, minkä vuoksi artikkeli julkaistiin maanantaina. Siihen 
liittyen voin todeta, että X on julkinen sosiaalinen media, enkä minä 
vastaa siitä mitä Venäjällä näkemyksistäni kirjoitetaan. Dosenttiliitto 
suosittaa käyttämään ulkomailla tuntemattomasta tittelistämme 
englanninkielistä nimitystä "Associate Professor", koska se vastaa 
akateemisten ansioittemme tasoa. Rahoitusta en ole Venäjältä, tai 
muusta valtiollisesta lähteestä saanut enkä tule sellaista 
vastaanottamaan. 


Nyt itse asiaan. 
Suomen tehtävä 


Jatkosodan loppumisesta lähtien Suomen geopoliittinen tehtävä 
Euroopassa on ollut seistä idän ja lännen välissä. Kuten Presidentti 
Paasikivi, Neuvostoliiton silloista johtajaa Josif Stalinia myötäillen totesi, 
maantieteelle (sijainnille) emme voi mitään. 1340 kilometrin rajamme 
Venäjän kanssa tekee meistä toiseksi merkittävimmän eurooppalaisen 
maan Venäjälle Ukrainan jälkeen. 


Venäjän turvallisuuskäsite on pitkään perustunut bezopasnost 
konseptiin. Käsitteen suora suomennos on "uhkaamattomuus" (absence 
of threat). 


Venäjän historiankirjoitus käsittää viisi tapahtumaa, jolloin Venäjän 
olemassaolo on ollut uhattuna. Puolalaiset valtasivat Kremlin 1600 - 
luvun alussa. Ruotsi-Suomen kuningaskunta kävi sodan Venäjää 
vastaan 1800-luvun alussa, minkä seurauksena Suomi liitettiin Venäjän 
imperiumiin (jossa saimme autonomian ja lopulta oman rahan). 
Napoleon aloitti sotaretkensä Venäjälle 24. kesäkuuta 1812, mikä johti 
Moskovan polttamiseen (venäläisten toimesta), Napoleonin 
suurarmeijan massiiviseen tappioon ja Napoleonin syöksemiin vallasta, 
toisen ja viimeisen kerran. Ensimmäinen maailmansota syttyi 
lähtökohtaisesti Venäjä-Ranskan ja Saksa-ltävalta/Unkarin 
keisarikunnan sotilaallisten yhteenliittymien välille. Adolf Hitler aloitti 
Operaatio Barbarossan, jossa Suomi toimi "ulkojäsenenä", 22. 
kesäkuutta, 1942. Operaatio Barbarossa vyöryi Venäjälle Puolan ja 
Ukrainan, mutta myös Suomen kautta aloittaessamme Jatkosodan vain 
kolme päivää Operaatio Barbarossan alkamisen jälkeen. Napoleon 
hyökkäsi Venäjälle Puolan ja Ukrainan kautta. 


Venäjä on siis perustellusti kokenut uhan tulevan Euroopasta, ja 
Ukrainasta. Bezopasnost ajattelussa Venäjän ympärillä on turvallinen 
vyöhyke, koostuen joko liittolaismaista tai neutraaleista 
(liittoutumattomista) maista. Tämä kävi hyvin selväksi esimerkiksi toisen 
maailmansodan Euroopan osion loppumisen jälkeen käydyissä 
neuvotteluissa (ja ns. Potsdamin konferenssissa). Stalin halusi 
suojavyöhykkeen Puolaan, josta se oli jo sopinut Molotov-Ribbentropin 
sopimuksen salaisessa pöytäkirjassa 23. elokuuta 1939, missä Suomi 
liitettiin Neuvostoliiton etupiiriin. Muut liittoutuneet eivät kuitenkaan 
suhtautuneet tähän kovinkaan suopeasti, mikä johti Puolan 
"neuvostoliittolaistamiseen" ja Saksan jakamiseen. 

Tähän väliin on todettava, että on täysin yhdentekevää onko Venäjän 
johdon huoli perusteltua vai ei. Ainoa mikä merkitsee on, miten he sen 
kokevat. Tämä pätee kumpaankin ydinasesuurvaltaan, Yhdysvaltoihin ja 
Venäjään, jotka puolustavat intressejään brutaalisti. Ainoa ero maiden 
välillä on, että Venäjä keskittyy lähialueisiin, kun taas Yhdysvallat, 
johtavana meri- ja ilmavoimana, käy sotia koko maailmassa. 


Toisen maailmansodan loputtua Suomi oli pahassa tilanteessa. Koska 
olimme taistelleet Natsi-Saksan rinnalla, yhteydet länsimaihin 
(Liittoutuneisiin) olivat poikki. Meille saneltiin asioita samalla kun 
yllämme leijui Neuvostoliiton invaasion uhka. Uskon, että asekätkentä 
pelasti meidät siltä sodan loputtua. Suomi oli käytännössä pakotettu 
jonkinasteiseen tiiviiseen yhteistyöhön Neuvostoliiton kanssa. Tämä 
konkretisoitui "ystävyydestä, yhteistyöstä ja avunannosta" tehdyn "YYA" 
sopimuksen allekirjoittamisena 6. huhtikuuta 1948. Sopimus määritteli 
välimme Neuvostoliiton kanssa vuosikymmeniksi, mutta sen 
ensisijaisena tarkoituksena oli varmistaa Suomen itsenäisyys ja pitää 
maamme 14. toukokuuta 1955 solmitun Varsovan liiton ulkopuolella, 
mikä oli Neuvostoliiton johdon vastine NATOlle (joka perustettiin 4. 
huhtikuuta 1949). 1950 -luvulla presidenttimme Juho-Kusti Paasikivi ja 
Urho Kaleva Kekkonen formuloivat Paasikivi-Kekkosen linjan, eli 
neutraliteetin. 


Paasikivi-Kekkosen linja toimi erinomaisesti. Neuvostoliiton 
ulkomaankauppaa sanktioitiin kohtuullisen voimakkaasti länsivaltojen 
taholta, mikä avasi Suomelle erinomaiset mahdollisuudet 
teollisuutemme kehittämiseen idänkaupan avulla. Pitää muistaa, että 
Suomi oli verrattain köyhä maa sotien alkaessa, ja Neuvostoliiton kanssa 
käyty kauppa oli keskeisellä sijalla maamme nostamisessa nykyiseen 
elintasoon. Käytännössä Suomi esitti Neuvostoliiton johdolle toveruutta, 
vaikka katseemme oli koko ajan länteen. Silti valtiojohtomme ymmärsi 
"maantiedettä". Oli Suomen edun mukaista aseistautua ns. hampaisiin, 
mutta olla tekemättä maastamme uhkaa Neuvostoliitolle. 


Suomalaisten ja venäläisten välille alkoi myös syntyä lämpimät välit, 
ainakin idässä. Suomen länsiosissa Venäjää on usein pelätty, 
ensisijaisesti koska kosketuspintaa sinne ei ole. Asia oli täysin eri Itä- ja 
Kaakkois-Suomessa asuvilla, mistä kummatkin puoleni sukua ovat 
kotoisin. Tiettyä venäjävihamielisyyttä toki oli sielläkin, koska monet 
olivat menettäneet maita sekä ihmisiä sodissamme (kuten äitini puolen 
suku). Silti suhtautuminen venäläisiin oli useimmiten lämmin, mutta 
varauksellinen. Kun rajat avautuivat Neuvostoliiton hajottua, venäläiset 
nostivat pikkuhiljaa Imatran, Lappeenrannan ja Joensuun alueet lähes 
ennenkokemattomaan kasvuun. Nyt alueet ovat joko taantumassa tai 
sinnittelevät valtion avustuksilla (Joensuun tilanne on hieman parempi). 


Suomen ja Venäjän yhteys siis jatkoi kukoistamistaan myös 
Neuvostoliiton hajoamisen jälkeen. Muutos oli kuitenkin matkalla. 


Suomen poliittisen johdon korruptio ja propaganda 


Käsittelin Suomen ja NATOn vaarallista liittoa 21.3.2023 
yhdysvaltalaisessa The Epoch Timesissa julkaistussa kirjoituksessani. 
Siinä kävin läpi sotaisaa mutta menestyksekästä historiaamme Venäjän 
kanssa, poliittisen johtomme, etenkin presidentti Niinistön petettyjä 
lupauksia kansan kuulemisesta NATO -jäsenyydestä sekä vaaraa, johon 
Suomi NATOn jäsenenä Euroopan ajaisi. Kirjoitusta ei juuri Suomessa 
noteerattu, koska minut oli leimattu Venäjän-trolliksi. Sukuhistoriani 
tuntien pidin tätä melko absurdina, mutta sama kehitys nähtiin koko 


< Julkaise 


Kaikki, jotka kyseenalaistivat NATOn osallistumisen Ukrainan sotaan, 
leimattiin joko Venäjän tukijoiksi tai hulluiksi. Heidän motiivinsa ja 
rahoituslähteensä kyseenalaistettiin mediassa, mutta etenkin laajoissa 
sosiaalisen median kampanjoissa, joissa "NAFO-fellat" maalittivat ja 
mustamaalasivat kaikkia kriittisesti Ukrainan sotaa analysoivia. 
Kampanjan rahoitus tulee todennäköisesti sekä NATOlta että 
Yhdysvaltojen keskustiedustelupalvelulta (CIA). Venäjä toteuttaa 
luonnollisesti omia propaganda-operaatioitaan, kuten se on tehnyt jo 

hyvin pitkään. Venäjän vaikutusyritykset Suomeen ovatkin lähes kaikille 
suomalaisille tuttuja, mutta me emme ole tottuneet länsimedian, 
emmekä etenkään oman mediamme laajamittaisiin sotapropagandaan. 
Sen alaiseksi kuitenkin jouduimme helmikuussa 2022, ja ne jatkuvat 
edelleen. Propagandan tehtävä on saada suurin osa kansasta uskomaan 
valheisiin ja siinä onnistuttiin Suomessa erinomaisesti. 


Todettakoon, että sekä Helsingin Sanomat että esim. Iltalehti ovat 
jatkaneet mustamaalaamistani julkaisemalla pitkistä haastatteluistani 
ainoastaan kohtia, jotka jollain tavalla epäsuorasti kyseenalaistavat 
motiivini ja isänmaallisuuteni. Suostuin kumpaankin ylle linkitettyyn 
haastatteluun ainoastaan osoittaakseni itselleni, ja suomalaisille, kuinka 
korruptoinut valtavirtamediamme on. 


Takaisin asiaan. 


Vaikka venäläisten ja suomalaisten yhteys vahvistui 1990- ja 2000 - 
lukujen ajan, valtiojohtomme etenivät täysin eri suuntiin. Suomen 
valtiojohto työnsi Suomea koko ajan lähemmäksi NATOa ja Venäjän 
johdon epäilykset NATO ja Suomea kohtaan kasvoivat. Krimin valtaus, 
jonka taustat tunnettu amerikkalainen ekonomisti ja diplomaatti Jeffrey 
Sachs on erinomaisesti kartoittanut OTuckerCarlson haastattelussa, 
Suomen ja NATOn yhteistyö alkoi syventyä tavalla, mikä lopulta johti 
täysjäsenyyteemme sotilasliitossa. 


Itsenäisyytemme hurjin hetki kuitenkin koettiin kun istuva presidentti 
Oalexstubb allekirjoitti puolustusyhteistyösopimuksen Ukrainan 
nykyjohdon kanssa. Ensi kertaa sitten presidentti Risto Rytin, joka sopi 
henkilökohtaisessa kirjeessään Adolf Hitlerille kesäkuussa 1944 että 
Suomi ei etsi erillisrauhaa Neuvostoliiton kanssa, presidenttimme on 
sopinut sotilasyhteistyöstä Venäjän vihollisen kanssa. Kesällä 1944 
olimme toki täysin eri tilanteessa ja presidentti Rytin henkilökohtainen 
rohkeus todennäköisesti pelasti maamme Neuvostoliiton invaasiolta. 
Presidentti Stubb on sen sijaan täysin päinvastoin asettanut maamme 
sotilastoimien kohteeksi. 


Olen keskustellut Stubbin toiminnasta perustuslakiasioihin 
erikoistuneen asianajotoimiston kanssa, ja sieltä on ihmetelty, miten 
presidentti voi tehdä tällaisen sopimuksen ilman eduskunnan formaalia 
hyväksyntää. Kysymys on myös siitä, onko presidentti Stubbin toimi 
maanpetos? Jos sopimus johtaa sotaan Venäjän ja Suomen välillä, 
asianajotoimiston mukaan olisi vaikea nähdä, miten kyseessä EI olisi 
maanpetos. 


Joka tapauksessa presidentti Stubb on asettanut maamme 
käsittämättömään vaaraan, kuten on tehnyt myös puolustusministeri 
Antti Häkkänen allekirjoittaessaan DCA (Defense Cooperation 
Agreement) sopimuksen Yhdysvaltojen kanssa. Sopimus ilmeisesti 
antaa Yhdysvalloille tilaisuuden käyttää siinä määriteltyjä sotilasalueita 
lähes ominaan, mikä pahimmassa tapauksessa tarkoittaisi että se voisi 
halutessaan sijoittaa Suomeen esim. ydinaseita (vaikka ydinaselakimme 
tällä hetkellä mahdollisesti kieltää tämän). Tämä olisi tilanne, johon 
Venäjän johdon olisi lähes pakko reagoida. 


Kaikesta huolestuttavinta mielestäni on, että presidentti Stubb ei 
haastattelussa poissulkenut suomalaisten joukkojen lähettämistä 
Ukrainaan. Siihen, olisiko tämä edes mahdollista nykyisen 
sotilasvalamme piirissä, minkä olemme vannoneet Suomelle, en osaa 
vastata. Pääministeri Orpon sekä puolustusministeri Häkkäsen 
lausunnot ovat myös aggressiivisuudessaan Venäjää kohtaan 
ennenkuulumattomia. Neutraalisuus on vaihtunut sodanlietsontaan, 
jonka järkevyyttä ei voi kuin kyseenalaistaa. Kysyn itseltäni jatkuvasti, 
kuka on antanut heille ohjeet puhua näin? 


Joka tapauksessa Suomi on hyvin nopeassa tahdissa muuttunut 
neutraalista ja ystävällismielisestä maasta uhaksi itäiselle 
ydinasesuutvaltanaapurillemme. Tämän riskit ovat tietenkin kaikkien 
tiedossa, enkä erittele niitä tässä sen enempää. Sen sijaan kerron, miten 
muutamme kurssin. 

YYA 2.0 


Suomella on kaikki keinot ratkaista tilanne sekä itsensä että Euroopan 
(ja maailman) kannalta rauhanomaisesti. 6. huhtikuuta 1948 Suomi ja 
Neuvostoliitto siis allekirjoittivat sopimuksen ystävyydestä, 
yhteistoiminnasta ja keskinäisestä avunannosta, joka yleisesti 
tunnetaan YYA-sopimuksena. Sitä voidaan pitää todellisena 
neronleimauksena presidentti Juho Kusti Paasikiveltä. Kuten todettua, 
toisen maailmansodan jälkeen Suomi oli huonossa asemassa 
taisteltuamme hävinneen osapuolen, Natsi-Saksan ja siten 
Akselivaltojen, rinnalla. Olimme pitkään eristyksissä länsimaisesta 
yhteistyöstä. 


Liittoutuneiden välit alkoivat rakoilla nopeasti voiton jälkeen, kuten myös 
yllä totesin. Neuvostoliitto halusi suojavyöhykkeen pohjoiseen 
Eurooppaan eikä Yhdysvallat tahtonut irrottaa otettaan Euroopasta. 
Presidentti Paasikivi ja pääministeri Mauno Pekkalan johtama hallitus 
ilmeisesti haistoivat vaaran. Eurooppa oli jälleen blokkiutumassa. 


Ehkäistäkseen Suomen joutumisen uudestaan Neuvostoliiton etupiiriin, 
neuvoteltiin YYA sopimus. Sopimuksen pääkohta oli sen ensimmäinen 
artikla: 


Siinä tapauksessa, että Suomi tai Neuvostoliitto Suomen alueen kautta 
joutuvat aseellisen hyökkäyksen kohteeksi Saksan tai muun sen kanssa 
liitossa olevan valtion taholta, Suomi uskollisena velvollisuuksilleen 
itsenäisenä valtiona tulee taistelemaan hyökkäyksen torjumiseksi. 
Suomi kohdistaa tällöin kaikki käytettävissään olevat voimat 
puolustamaan alueensa koskemattomuutta maalla, merellä ja ilmassa ja 
tekee sen Suomen rajojen sisäpuolella tämän sopimuksen 
määrittelemien velvoitustensa mukaisesti tarpeen vaatiessa 
Neuvostoliiton avustamana tai yhdessä sen kanssa. 


Yllämainituissa tapauksissa Neuvostoliitto antaa Suomelle tarpeen 
vaatimaa apua, jonka antamisesta Sopimuspuolet sopivat keskenään. 


"Suomi uskollisena velvollisuuksilleen itsenäisenä valtiona..." kohta 
tarkoitti, että Suomi pysyi 14. toukokuuta 1955 solmitun Varsovan liiton 
sekä myös 4. huhtikuuta 1949 solmitun Pohjois-Atlantin puolustusliiton, 
eli NATO:n, ulkopuolella, aina 4. huhtikuuta 2023 asti. Sopimus oli 
ulkopoliittinen neronleimaus, ja vaikka olemme nyt NATOssa, voimme 
tehdä saman. 


Voimme sopia ja allekirjoittaa Venäjän kanssa sopimuksen, jossa 
sovimme että Suomi ei hyökkää Venäjälle, emmekä anna myöskään 
minkään maan hyökätä Venäjälle Suomen kautta. Suomi 
luonnollisesti puolustaa alueellista koskemattomuuttaan 
tarvittaessa kaikin keinoin, ja NATO:n avulla, mutta emme aloita 
emmekä salli kenenkään aloittaa sotaa Venäjää vastaan maamme 
kautta. Sovimme myös, että mikäli NATO:n ja Venäjän välillä syntyy 
sota, Suomi antaa tukea NATO-maille Artikla 5 vaatimuksien ja oman 
harkintamme mukaan, mutta emme aloita sotatoimia Venäjää 
vastaan emmekä anna NATOn toteuttaa sotilasoperaatiota maamme 
kautta. Solmimme YYA 2.0:n. 


On täysin selvää, että valtiojohtomme ei tähän suostu tai edes aloita 
asiasta keskustelua. Henkilökohtaisesti uskon, että pääministeri 
EPetteriOrpo , ulkoministeri &elinavaltonen , puolustusministeri 
Häkkänen ja presidentti Stubb ovat asiassa täysin jonkin ulkopuolisen 
tahon ohjailtavissa. Tiedän, että syytös on vakava, mutta en pysty enää 
löytämään muuta motiivia heidän Venäjävastaisuudelleen ja 
epäisänmaalliselle toiminnalleen. 


Uhka on todellinen 


Venäjän johto on näyttänyt, miten se todennäköisesti toimisi jos NATO:n 
ja Venäjän välille syttyy sota. Kaksi pommikonein tehtyä 
ydinasepommitusharjoitusta Tukholmaan (huhtikuun lopussa 2013 ja 
maaliskuun lopussa 2022) osoittivat, että Tukholma tuhottaisiin 
ydinasein, minkä jälkeen Venäjän joukot (todennäköisesti) valtaisivat 

Gotlannin saaren ottaen siten haltuunsa koko Itämeren. Tukholman tuho 
käytännössä lamaannuttaisi Pohjoismaiden puolustuksen ja "saarena" 
Suomi olisi pakotettu neuvottelemaan ja antautumaan. Vaihtoehto olisi, 
että maamme keskeiset kaupungit ja kriittinen infrastruktuuri 
tuhottaisiin, todennäköisesti ydiniskuilla. Tämän jälkeen olisi laiha lohtu, 
mitä Venäjälle mahdollisesti kävisi. 


Suomella ei ole sarastavassa NATO:n ja Venäjän välisessä sodassa kuin 
hävittävää, mutta jostain syystä valtionjohtomme ajaa meitä siihen. 
Suomen ja Venäjän kansojen välillä ei ole ollut vihamielisyyksiä enää 
vuosikymmeniin. Sodat käytiin, tappiot hyväksyttiin ja rinnakkaiseloa 
jatkettiin, mikä etenkin Neuvostoliiton kaatumisen jälkeen syveni 
selvästi. 


Nykyinen konflikti on täysin poliittisten johtajiemme ajama; Ei Venäjän 


tai Suomen kansalaisten. Meidän (kansalaisten) on aika muistuttaa 
poliittisia johtajiamme siitä mitä todella haluamme (rauhaa). 

